Chrám Narodenia Presvätej Bohorodičky (Sarajevo)

Chrám Narodenia Presvätej Bohorodičky je katedrála Srbskej pravoslávnej cirkvi, ktorá sa nachádza v centre hlavného mesta Bosny a Hercegoviny, Sarajeve. Patrí medzi najväčšie chrámy Srbskej pravoslávnej cirkvi na Balkánskom polostrove. Dejiny Katedrálu začali stavať ešte v časoch tureckej okupácie Bosny a Hercegoviny. Základný kameň katedrály bol položený v roku 1859 a stavba trvala takmer 11 rokov. Chrám bol posvätený 20. júla 1872 na sviatok svätého Eliáša (Iľju). Katedrála bola kompletne dokončená v roku 1874. Stavba bola financovaná z darov pravoslávnych veriacich z mesta, ale aj z darov veriacich obchodníkov z Belehradu, Terstu, Viedne či Dubrovníka. Počas vojny v Bosne a Hercegovine bola poškodená a po vojne v roku 1996 začala jej obnova. Architektúra Katedrála bola postavená podľa projektu známeho majstra ortodoxnej architektúry Andreja Damianova. Má tvar baziliky s troma loďami a piatimi kupolami. Jej šírka je 22,5 metra a dĺžka 37 metrov. Novobaroková zvonica má výšku 45 metrov. Ikony priniesol archimandrit Sava Kasanovič v roku 1873 z Ruska a sú pozlátené. Iné projekty Commons ponúka multimediálne súbory na tému Chrám Narodenia Presvätej Bohorodičky (Sarajevo) Externé odkazy Oficiálna stránka pravoslávnej katedrály v Sarajeve Archivované 2012-02-05 na Wayback Machine